2005 YILDA YuKLARNI TRANSPORTDA TAShISh UChUN O‘ZBEKISTON RESPUBLIKASI IChIDA O‘ZARO HISOB-KITOBLARNI AMALGA OShIRISh VA TOJIKISTON RESPUBLIKASINING DAVLAT QARZI BO‘YIChA XIZMAT KO‘RSATISh TARTIBI TO‘G‘RISIDA NIZOMNI TASDIQLASh HAQIDA

O‘zbekiston Respublikasi Vazirlar Mahkamasining 2005-yil 20-maydagi 223-f-sonli Farmoyishi va O‘zbekiston Respublikasi Hukumati hamda Tojikiston Respublikasi Hukumati o‘rtasida 2005-yilda yuklarni transportda tashish uchun o‘zaro hisob-kitoblar va Tojikiston Respublikasining davlat qarzini qoplash to‘g‘risida 2005-yil 10-fevralda imzolangan kelishuvga muvofiq qaror qilamiz:
 1. “2005-yilda yuklarni transportda tashish uchun O‘zbekiston Respublikasi ichida hisob-kitoblarni amalga oshirish va Tojikiston Respublikasining davlat qarzi bo‘yicha o‘zaro xizmat ko‘rsatish tartibi to‘g‘risida nizom” ilovaga* muvofiq tasdiqlansin.
 2. Ushbu qaror O‘zbekiston Respublikasi Adliya vazirligida davlat ro‘yxatiga olingan kundan o‘n kun o‘tgach amalga kiritilsin.
 3. Mazkur qaror kuchga kirgan kundan boshlab O‘zbekiston Respublikasi Moliya vazirligi va Markaziy bankning 2004-yil 12-martdagi 44 va 251-V sonli qarorlari bilan tasdiqlangan “2004-yilda O‘zbekiston Respublikasi hududida yuklarni tashish, gaz, yonilg‘i-moylash mahsulotlari, mineral o‘g‘itlar yetkazib berish va Tojikiston Respublikasining davlat qarzini undirish bo‘yicha o‘zaro hisob-kitoblarni amalga oshirish tartibi to‘g‘risida nizom” (2004-yil 30-mart, ro‘yxat raqami 1331 — O‘zbekiston Respublikasi Qonun hujjatlari to‘plami, 2004-yil, 13-son, 166-modda) o‘z kuchini yo‘qotadi.